צמרת אביבי

צמרת אביבי (נולדה ב-27 בפברואר 1975) היא מנהלת ישראלית במגזר השלישי, מרצה, פרשנית פוליטית וכלכלית, פעילה חברתית, ממובילת מאבק העצמאים בישראל, יוזמת העמותה לקידום מורי תל"ן (תוכניות לימודים נוספות) ומנכלי"ת העמותה וסגנית נשיא לה"ב (לשכת ארגוני העצמאים והעסקים בישראל). אביבי הובילה את המאבק כנגד הדרישה להחזרי מענקי הקורונה מבעלי העצמאים. היא מכהנת כפרשנית פוליטית כלכלית וחברתית ופאנליסטית בערוצי תקשורת שונים וכותבת מאמרי דעה. בשנת 2020 בעקבות משבר הקורונה ייסדה את העמותה לקידום מורי תל"ן (תוכניות לימודים נוספות), העשרה וחוגים ומתפקדת עד היום כמנכ"לית העמותה. בתקופת הקורונה, הצליחה להשיג דמי אבטלה עבור עצמאים בתחום החינוך המשלים וכן נאבקה להחזרת הענף למסגרות החינוך ויצרה את התו הסגול לענף כולו. . אקטיביסטית חברתית ופוליטית המובילה מאבקים למען זכויות העצמאים. במסגרת תפקידה כסגנית נשיא לה"ב יצרה שלוחה של ארגון לה"ב בעיר ירושלים[2]. בנוסף לפעילותה החברתית, אביבי היא בעלת עסק להוראת מוזיקה לגיל הרך, ומכהנת כחברת וועד מנהל ב"עמותה הישראלית למען הילד בגיל הרך". וכן כחברת וועד מנהל גם בעמותת לנפ"ש (למען נפגעי נפש), שבה היא מובילה את קשרי הממשל ומנהלת תוכניות חינוך והסברה בנושא בריאות הנפש בקרב תלמידים. אביבי פועלת גם בתחום מערכות החינוך ובריאות הנפש בישראל.. ופועלת ליצירת איזון מגדרי בצמתי קבלת ההחלטות, בתפקידים בכירים בשירות הציבורי ובדרגים הפוליטיים ומעלה את הנושא לסדר היום. צמרת אביבי נולדה בנתניה והיא בת הזקונים מבין שלושת ילדיהם של חנה ויחזקאל דביר. למדה בבית הספר היסודי יונתן ע"ש יוני נתניהו ולמדה בבית ספר התיכון טשרניחובסקי. את שירותה הצבאי עשתה במדור עתודות במנהל הגיוס בקריה בתל אביב. אביבי למדה מנהל החינוך וארגונו וספרות עברית באוניברסיטת תל אביב בין השנים 1997 – 2000. בין השנים 2000 – 2005 שימשה כעוזרת גזבר מפלגת העבודה ויד ימינו של איש העסקים משה כהן. בשנת 2005 ילדה את בנה מתן ובשנת 2008 ילדה את בת הזקונים, נויה. הקימה עסק להוראת מוזיקה לגיל הרך, שאותו היא מובילה מאז שנת 2008, שלימדה מוזיקה וטרום כלי עשרות אלפי ילדים בגיל הרך. אביבי מופיעה בערבי שירה בציבור בבתי דיור מוגן עם שירי ארץ ישראל. החזון החינוכי שלה כולל את שינוי התפיסה של מקבלי ההחלטות, של ההורים ושל כל מי שמלווה את הילד מגיל לידה עד סיום התיכון – שהנפש והגוף אחד הם. מחקרים מוכיחים שתחום הידע של חינוך מוזיקלי הוא קריטי ליצירת חינוך איכותי ומיטבי, בפרט בשלוש השנים הראשונות של הפעוטות. לכן לפי תפיסתה יש לחשוף את הפעוטות לכמה שיותר תכנים מעשירים ויש בכוחם של המורים מהענף לאתר עיכובים התפתחותיים אצל הפעוטות. לשיטתה, יש לאפשר לילדים הצצה לעולם בריאות הנפש, לנפץ את הסטיגמות, לשבור את חומת הבושה על מתמודדי נפש, ולנרמל את התופעה. יש להכשיר את הילדים כשומרי סף כלפי עצמם וכלפי חבריהם, וכך תיווצר חברה חומלת, אמפתית למצוקות האחר. משנתה היא שכשהילד מקבל מענה רגשי הוא יהיה פנוי ללמידה במקצועות הליבתיים. נשואה לשאולי, להם שני ילדים והם מתגוררים בכפר יונה. צמרת אביבי – סגנית נשיא להב – להב המדינה לא מפספסת הזדמנות לפגוע בעצמאים • דעה | חדשות 13, באתר רשת 13 הדס יום טוב, ועדת הכלכלה דנה בהחזר מענק העצמאים, רשות המיסים: "לא תהיה אכיפה עד יוני", באתר דבר העובדים בארץ ישראל, ‏2022-03-08 דניאל דותן, האביב החדש של צמרת אביבי, באתר דה מרקר עמוד הבית | העמותה לקידום זכויות ומעמד מפעילי החוגים, באתר העמותה לקידום זכויות (באנגלית) שרון יונתן, "אני רוצה לשנות את היחס במדינה עבור עצמאיים", באתר שרון אונליין, ‏2020-05-05 דוד טברסקי, מורי תכניות ההעשרה שלא חזרו ללמד אחרי הקורונה: "ננטשנו על ידי המדינה", באתר דבר העובדים בארץ ישראל, ‏2021-05-19 צוות המטה, באתר לנפ"ש לוחמי נפש פועלים לשינוי אורח, צמרת אביבי אקטיביסטית חברתית- פוליטית "מאז ה-7 באוקטובר צפויה להביא לגל של קשיים רגשיים ונפשיים בקרב ילדים", באתר מוקסיני, ‏2024-02-07 צמרת אביבי, באתר Supersonas - נוכחות נשית, נקודה • Supersonas - נוכחות נשית, נקודה גיל הרך חינוך מוזיקלי בגן | גני ילדים | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)